OpenLLM-France/wikimedia huggingface dataset:
# Mașloc

Mașloc Errumaniako udalerri bat da, Timiș konderrian. 2.236 biztanle ditu, 82,91 kilometro koadroko azaleran banatuta.

## Herriak

Udalerrian honako herriak daude:
Mașloc $^{(en)}$ Alioș $^{(en)}$ Remetea Mică $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q16427738
# Minimes-Claudi Nougaròu (Tolosa Okzitaniako metroa)

B linea (Tolosako metroa) :
Minimes-Claudi Nougaròu (Minimes-Claude Nougaro, frantsesez) Tolosa Okzitaniako metroaren geltokia da, Tolosa Okzitania udalerrian kokatuta dagoena, avenue des Minimes eta rue du Caillou Gris artean hain zuzen.
Geltokia 2007ko ekainaren 30an ireki zen, Tolosa Okzitaniako metroaren linea Bòrdaroja eta Ramonvila arteko luzapenarekin.

## Sarbideak

* Avenue des Minimes
* Rue du Caillou Gris

## Historia

2007ko ekainaren 30an ireki zen Minimes-Claudi Nougaròu geltokia.

## Geltokia

* Alboko nasa, jaitsiera eskuinetik
* ←    Canal del Miègjorn eta Ramonvilaraino
* Barrièra de París eta Bòrdarojaraino →
* Alboko nasa, jaitsiera eskuinetik

## Konexioak
### Hiriko busa

Geltokia 29 linearekin konekta da.

## Irudiak

* Edikulua
* Geltokiko sarrera
* Geltokiko nasa
* Korridorea

## Erreferentziak

* ↑ (Frantsesez) «Accueil» www.midimobilites.fr (Noiz kontsultatua: 2020-08-08).

## Ikus, gainera

* Tolosa Okzitaniako metroa
* B linea (Tolosa Okzitaniako metroa)

## Kanpo estekak

* Tisséo web gune ofiziala
* Datuak: Q3315077
* Multimedia: Minimes (Toulouse metro) / Q3315077
# Miniopterus aelleni

Miniopterus aelleni Miniopterus generoko eta Vespertilionidae familiako saguzar espezie bat da.

## Kanpo estekak

* Datuak: Q1998926
* Multimedia: Miniopterus aelleni / Q1998926
* Espezieak: Miniopterus aelleni
# Minions (Kornualles)

Minions, kornubieraz: Menyon, Ingalaterrako Kornualles konderriko herri bat da.

## Kanpo estekak

* Datuak: Q11781466
* Multimedia: Minions, Cornwall / Q11781466
# Minimesko aintzira

Minimesko aintzira (frantsesez: Lac de Minimes) Parisko laku artifizial txiki bat da, XIX. mendean Vincenneseko basoan sortua.

## Kokapena

Ibilgailu automotoreentzako debekatuta dagoen errepide zirkular batek inguratuta, Minimesko aintzira Vincenneseko basoko ipar-ekialdean dago, Fontenay-sous-Bois udalerritik ez oso urrun.

## Deskribapena

6 hektareako eremua du aintzirak. Barruan hiru uharte ditu: Porte-Jaune, Nord eta Sud. Hiruretatik lehenengoan bakarrik sar daiteke zubi batetik, eta publikoari irekita dago; Napoleon III.aren garaian eraikitako txalet handi bat du. Beste bi uharteak, oso basotsuak, jendearentzat itxita daude. Eremu natural bakarra osatzen dute Paris hirian.
1866tik 1974ra, Marne ibaiko urak aintzira hau elikatu zuen, Gravelleko aintziran dauden 28,000 m3-ko biltegiari esker.

## Historia

Minimesko aintzira, Jean-Charles Alphanden zuzendaritzapean eraiki zen, Vincennesen garapenean 1860ko hamarkadan.

## Ekologia

Aintziran espezie ugari ikus daitezke, bereziki hegaztiak, publikoari itxita dauden uhartetan: Uroilo arrunta, Kopetazuri arrunta, Branta canadensis, Basahatea, Beltxarga arrunta, Murgil handia, Ubarroi handia, Koartza hauskara...

## Iruditegia

* Aintziraren mapa.
* Iparraldeko uhartea (Île Nord).
* Aythya collaris arra.
* Hegoaldeko uhartea.

## Erreferentziak

* ↑ https://exploreparis.com/fr/4757-balade-lac-des-minimes.html
* ↑ http://paris1900.lartnouveau.com/paris12/bois_de_vincennes/le_lac_des_minimes.htm

## Kanpo estekak

* (Gaztelaniaz):Ibilbidearen proposamena.
* Bideoa Youtuben.
* Datuak: Q2659603
* Multimedia: Lac des Minimes / Q2659603
# Mohammed bin Rashid Al Maktoum

Mohammed bin Rashid Al Maktoum (arabieraz: محمد بن راشد آل مكتوم‎; Muḥammad bin Rāshid al Maktūm; Al-Shindagha, Dubai, 1949ko uztailaren 15a) Arabiar Emirerri Batuetako lehen ministroa da 2006ko otsailaren 11tik, eta baita Dubaiko emirra ere.

## Erreferentziak

* ↑ Dubai Rulers. tec.gov.ae (Noiz kontsultatua: 2018-8-16).
* Datuak: Q57655
* Multimedia: Mohammed bin Rashid Al Maktoum / Q57655
# Mohave konderria (Arizona)

Mohave konderria (ingelesez: Mohave County) Arizonako konderri bat da, Ameriketako Estatu Batuetan. Hiriburua Kingman da. 2010eko zentsuaren arabera 200.186 biztanle zituen, Mohave kilometro koadroko azaleran.

## Geografia

Mohave konderriak 34.862,92 kilometro koadro ditu. Horietatik 387,37 ura dira. Beste 34.475,55 lurra dira. Biztanleria dentsitatea 0,17 da.

## Demografia

2010eko zentsoan bizi ziren 200.186 pertsonetatik 188.947 txuriak edo hispanoak dira. Horietatik hispano edo latino kategorian 29.569 dira. 1.715 beltzak edo afroamerikarrak. 3.793 amerikar natiboak ziren eta 316 Hawaii edo Pazifikoko irletako natiboak. 2.016 asiarrak ziren. Bestelako arraza bat kategorian 145 biztanle daude. Bukatzeko euren burua arraza bat baino gehiagotan 3.254 pertsonek kokatzen zuten.

### Biztanleria piramidea
## Kanpo estekak

* Datuak: Q58696
* Multimedia: Mohave County, Arizona / Q58696
# Mohammed V.a estadioa

Mohammed V.a estadioa (arabieraz: الخامس مركب محمد‎) Marokoko Casablanca hirian dagoen futboleko estadio bat da, hiriko bihotzean kokatuta dagoen kirol-konplexu bat da, Maarifen distrituaren mendebaldeko partean. 1955ko martxoaren 6 inauguratu zuten eta 67000 ikusleentzako gaitasuna dauka.
Estadioan, futboleko marokoar selekzioak, Raja Casablanca eta Wydad Casablanca taldeek jolasten dute. Estadioak Mohammed V.a Marokokoaren monarkaren izena hartzen du.

## Historia

Estadioa 1955ko martxoaren 6 inauguratu zuten, Stade Marcel Cerdanen izenarekin, estadioa 30000 ikusleentzako gaitasuna zuen. Geroago urte batean, Marokoren independentziaren ondoren, Staderen d' honneur izena hartu zuen.
1970ko hamarkadaren azkenaldian, Mediterraneoren Jolasak Casablancan ospatu ziren 1983an. Estadioa berritze garrantzitsu batengatik itxita zegoen, gaitasuna handitu zen eta panel elektroniko bat, gimnasio bat eta igerileku estali bat instalatu ziren, haren ateak berriro ireki zituen 1981an haren gaur egungo izenaren azpian, Mohammed V.a estadioa, 80 000 ikusleentzarako gaitasunarekin.
2000an, estadioa bigarren aldiz berritu zuten Marokoren hautagaitzarengatik 2010ko Futbol Mundial Txapelketa antolatzeko. Jarleku berdeak eta gorriak jarri zuten eta estadioaren gaitasuna 67000 ikusleri murriztu zuten FIFA-ko partiduak antolatzen jarraitzeko.
Mohammed V.a estadioa hiriaren erdian kokatuta dago, Casablancaren Nazioarteko Aireportutik 25 kilometrotara aurkitzen da, eta Casa-voyageurs tren geltokitik 5 kilometrotara aurkitzen da.

## Txapelketak

* Meditarrenear Jolasak (1983)
* Afrikar Nazioko Txapelketa (1988)
* Afrikar Nazioko Txapelketa (2018)

## Iruditegia

* Mohammed V Estadioaren argazkia
* Mohammed V Estadioaren harmaila
* Mohammed V Estadioaren harmaila
* Mohammed V Estadioaren harmaila
* Wydad Casablanca Mohammed V Estadioan jolasten

## Erreferentziak

* 1 2 .
* 1 2 3 .

## Kanpo estekak

* Datuak: Q1783824
* Multimedia: Stade Mohamed V / Q1783824
# Mohammed bin Salman

Mohammed bin Salman bin Abdulaziz Al Saud ( arabieraz: محمد بن سلمان بن عبدالعزيز آل سعود‎; 1985eko abuztuaren 31an jaioa) MBS izenarekin ezaguna, Saudi Arabiako Printze oinordekoa da, lehen ministroorde (lehen ministroaren titulua Salman erregeak betetzen du) eta Ekonomia eta Garapenerako Gaietarako Kontseiluko presidentea, Politika eta Segurtasun Gaietarako Kontseiluko presidentea, eta Defentsa ministroa ere. Koroaren printze izendatu zuten 2017ko ekainean Salman erregeak Muhammad bin Nayef postu guztietatik kentzeko erabakia hartu ondoren, Mohammed bin Salman tronurako oinordeko izendatuz. Harrezkero herrialdeko agintari gorena da de facto.

## Jarduera politikoa

Hainbat erreforma saiorekin propaganda egin izan du, besteak beste, polizia erlijiosoaren eskumenak mugatzen dituzten araudiak, emakumezko gidarien debekua kentzea 2018ko ekainean, eta emakumezkoen gaineko gizonezkoen tutoretza sistema ahultzea 2019ko abuztuan.
Baina aldi berean, kritikak jaso ditu nazioarteko iritzi emaileek eta giza eskubideen aldeko taldeen aldetik. Beraren edo Saudi Arabiako errege familiaren aurkako desadostasunerako inolako tolerantziarik gabeko buruzagi autokratiko gisa deskribatu dute. MBSren agintaldian atxiloketak ugaritzen ari direla salatu izan da, eta giza eskubideen aldeko ekintzaileak torturatu ere egiten dituztela. Yemengo gerra, krisi humanitarioa eta gosea areagotu izana ere leporatzen zaio, eta bere inguruaren partaidetza zuzena ere salatu izan da The Washington Post-eko kolaboratzaile Jamal Khaxoggiren hilketa.

## Erreferentziak

* 1 2 (Ingelesez) «Saudi Crown Prince Mohammed bin Salman, power behind the throne» BBC News 2020-10-06 (Noiz kontsultatua: 2021-01-14).
* ↑ (Gaztelaniaz) «Global Affairs STRATEGIC STUDIES - Universidad de Navarra» www.unav.edu (Noiz kontsultatua: 2021-01-14).
* ↑ Bostock, Bill. «MBS is stamping out the final threat to his rule, bringing an end to his 3-year coup marked by power grabs, forced disappearances, and assassinations» Business Insider (Noiz kontsultatua: 2021-01-14).
* ↑ (Gaztelaniaz) SA, Baigorri Argitaletxea. (2019-10-01). «Un año después de matar a Khashoggi, MBS es un paria que trata de rescatarse» GARA (Noiz kontsultatua: 2021-01-14).

## Kanpo estekak

* Datuak: Q6892571
* Multimedia: Mohammad bin Salman / Q6892571
# Mohammed el-Baradei

Mohammed el-Baradei (arabieraz: محمد البرادعي; Kairo, 1942ko ekainaren 17) egiptoar legelari, diplomazialari eta politikaria da. Energia Atomikoaren Nazioarteko Agentziako (EANA) zuzendari orokorra izan zen 1997-2009 bitartean, eta Egiptoko presidenteordea 2013ko uztailetik abuztura. EANArekin batera, Bakearen Nobel Saria jaso zuen 2005ean.

## Bizitza

Abokatu familia dirudun batean jaio zen. Kairoko Unibertsitatean Zuzenbidean lizentziatu eta gutxira hasi zen diplomazia lanetan. Urte batzuetan, Egiptoko Atzerri ministerioan jardun zuen —Egipto eta Israelen arteko bake negoziazioetan, Atzerri ministerioko aholkulari berezi gisa jardun ere—, baina kanpoan zeukan gogoa, eta aurki hasi zen nazioarteko erakundeentzat lanean, New Yorken eta Genevan. Nazio Batuen Erakundeko Ikerketarako Institutuan Nazioarteko Zuzenbideko hezkuntza programaren arduradun izendatu zuten lehenbizi, eta energia gaietara egin zuen gero jauzi.
1984an, Energia Atomikoaren Nazioarteko Agentzian hasi zen, eta goraka-goraka, zuzendaritzara heldu zen hamahiru urte geroago. 2002an, Iraken armagabetzea egiaztatu behar zuen NBEko ikuskatzaileen burua izan zen, Hans Blixekin batera. Haren esanetan, ez zegoen frogarik erakusteko Irakek suntsipen handiko armak zituela. Hori zela-eta, Ameriketako Estatu Batuek, Britainia Handiak, Espainiak eta Portugalek sinatutako Azoreetako Deklarazioaren aurka agertu zen. 2005ean, Bakearen Nobel Saria jaso zuen, "energia nuklearra helburu militarrekin erabil zedila eragozteagatik, eta helburu baketsuekin energia nuklearra ahalik eta modu seguruenean erabil zedin bermatzeagatik".
Urte luzez Egiptotik kanpo egon ondoren, 2011n Hosni Mubaraken aurkako protestetan parte hartu zuen. Mubarak erori osteko garaian, oposizioko buru ipini zen. 2012ko presidentetzarako hauteskundeetan ez zuen parte hartu: alderdi propioa sortu zuen, Konstituzioaren Alderdia, baina azken momentuan atzera egin zuen. 2013ko uztailean, Mohammed Mursi presidentea eraitsi zuen estatu kolpearen ostean, presidenteorde izendatu bazuten ere, dimisioa eman zuen abuztuaren 14an, eta Vienan erbesteratu zen.

## Erreferentziak

* 1 2 3 Aginte aldaketen anaia nagusia. Berria egunkaria, 2013ko uztailak 7, CC BY-SA 4.0, berria.eus (Noiz kontsultatua: 2020-4-4).
* ↑ Sarasola, Juanma. Suntsipen handiko armen frogarik ez dagoela esan dute ikuskatzaile buruek. Euskaldunon Egunkaria, 2003ko otsailak 15, CC BY-SA 4.0, berria.eus (Noiz kontsultatua: 2020-4-4).
* ↑ Bakearen Nobel Saria Mohamed El Baradei IAEAko buruarentzat. Berria egunkaria, 2005eko urriak 7, CC BY-SA 4.0, berria.eus (Noiz kontsultatua: 2020-4-4).
* ↑ El Baradei llega a Viena. La Vanguardia egunkaria, 2013ko abuztuak 18, lavanguardia.com (Noiz kontsultatua: 2020-4-4).

## Kanpo estekak

* Datuak: Q133308
* Multimedia: Mohamed ElBaradei / Q133308
# Mohammedia

Mohammédia (arabieraz: المحمدية, transkripzio: Al-Muḥammadia; bereberez: El Muḥemmadiya, Fḍala; lehen Fadala, Fadhala, Fedhala edo Fédala) Casablancatik hurbil dagoen herria da (25 km), Marokoko kosta atlantikoan dagoena.
Gaur egun 188.619 biztanle ditu baina azkenengo hamarkadetan izan du demografia igoera garrantzitsuena.

## Demografia

Demographic evolution :
| 1994 | 2004 | 2010 |
| 170.063 | 188.619 | 203.748 |
| 1994, 2004 : errolda ofiziala; 2010 |||
Iturria: World Gazetter.

## Klima

Datu klimatikoak (Mohammedia) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 17 | 18 | 19 | 20 | 22 | 24 | 26 | 26 | 26 | 24 | 21 | 18 | 21.8 |
| Batez besteko tenperatura minimoa (°C) | 9 | 10 | 11 | 12 | 15 | 18 | 20 | 20 | 19 | 16 | 13 | 10 | 14.4 |
| Pilatutako prezipitazioa (mm) | 46 | 33 | 28 | 23 | 9 | 3 | 1 | 1 | 4 | 28 | 53 | 54 | 283 |
| Iturria: msn Weather ||||||||||||||

## Auzoak

* El Alia (Goi-partea)
** Auzo zaharrak: El Hassania, Derb Marrakech, Diour Kraii, Dioure Doukala, Derb Jamila, Derb Ourida, Derb Fath, Derb Douchmane, Les Crêtes, Laayoune, Riyad, Chabab, Rabat, Sâada (lkarwa, Derbe Fouzia, Derbe 60, Derbe Abderazak).
** Auzo berriak: Hay El Falah, Anfa, Rachidia, Hay Nasr, Hay el Fajr, Lacolline, Hay Alwahda
* Kasbah (lehengo "Fedala")
** El-Wafaa, Rue de Dous, Mohamed V
* Mohammedia ekialdea (hondartzen aldea)
** hondartzak: Monica, Sablettes, Yasmina, Mannessman, La Siesta.
** Erresidentziak: Soleil, Nice, Al Assil, La Siesta Beach...

## Herri senidetuak

* Belfort (Frantzia), 2010
* Perpignan (Frantzia), 2009
* Dreux (Frantzia), 2010
* Gante (Belgika), 1982
* Zaouia (LBY), 2006
* Noginsk (Errusia), 2010.
* Jiangyin (Txina), 2011.

## Erreferentziak

* ↑ msn Weather. Average Conditions Mohammedia, Morocco. .
* ↑ www.lematin.ma
* ↑ www.lematin.ma

## Kanpo estekak

* Mohammédiako datuak eta argazkiak
* Claude Monet eskola
* Zientzia eskola
* Datuak: Q647417
* Multimedia: Mohammedia City / Q647417
# Mohave Valley (Arizona)

Mohave Valley Ameriketako Estatu Batuetako erroldak esleitutako leku bat da. Mohave konderrian kokatuta dago, Arizona estatuan. 2.693 biztanle ditu, 36,359577 kilometro koadroko azaleran banatuta.

## Ikus, gainera

* Mohave konderria

## Kanpo estekak

* Datuak: Q615832
* Multimedia: Mohave Valley, Arizona / Q615832
# Mohammed VI .a Marokokoa

Mohammed VI.a Marokokoa (Rabat, 1963ko abuztuaren 21a) Marokoko erregea da 1999ko uztailean aita zuen Hassan II.a hil ondoren tronuratu zenez geroztik. Alaui dinastiako 18. erregea da, eta Marokoko Konstituzioaren arabera, fededunen buruzagi erlijiosoa ere bada. Alaui dinastiak 1666az geroztik erreinatzen du Marokon.

## Haurtzaroa eta ikasketak

Mohammed VI.a Rabaten, Marokon, jaio zen 1963an, eta Hassan II.a erregearen eta bere emazte Lalla Latifa Hammou-ren seme zaharrena da.
1985ean lortu zuen Zientzia juridiko, ekonomiko eta sozialetan lizentzia Rabateko Unibertsitatean. Horrez gain, 1987an, Goi Ikasketako Ziurtagiria lortu zuen Zientzia politikoetan, eta Goi Ikasketako Ziurtagiria Zuzenbide publikoan, 1988an. Trebakuntza osatzeko eta Fakultatean ikasitako Zuzenbidea praktikan jartzeko helburuarekin, gurasoek Bruselara bidaltzea erabaki zuten 1988an, han orduan Europar Batasuneko presidente zen Jacques Delorsen gidaritzapean egonaldi bat egiteko.
Atzerrian izan zuen lehen misio ofiziala 1974ko apirilaren 6an izan zen, Hassan II.aren ordez Georges Pompidou Frantziako presidentearen hileta-elizkizunera joan zenean, hain zuzen ere.

## Agintaldiaren ezaugarriak

Mohammed VI.a 1999ko uztailaren 23an tronuratu zen, bere aita hil eta ordu gutxitara. Telebista bidez hedatutako lehen hitzaldian, pobrezia eta ustelkeria amaituko zituela, eta giza eskubideak betetzea bermatuko zuela promes egin zuen.
Eite modernizatzailea duela eta, Mohammed VI.ak aurkariak aurkitu izan ditu islamista kontserbadoreen artean. Pluralismo politikoa bultzatu izan du, eta familia-kode berri bat, Mudawana izenekoa, sortu du, emakumezkoei botere eta independentzia gehiago ematen diena.
Irekitasunaren aldeko ildoari jarraiki, Mohammed VI.ak Abraham Serfaty aurkaria etxera itzul zedin ahalbidetu eta nazionalitate marokoarra onartu zion.

## Buruzagi erlijiosoa

Marokoarren buruzagi espiritual gisa, hainbat erreforma egin ditu; besteak beste, 2004an, Erlijio Gaien ministerioa berrantolatu zuen, eta bere kontrolpean jarri zituen gurtzarako 41.755 gune; horien herena meskitek osatzen zuten.

## Familia eta ondorengoak

2002ko martxoan Salma Bennannirekin (geroztik Lalla Salma printzesa) ezkondu zen Rabaten, eta bi seme-alaba ditu: Moulay Hassan printze oinordekoa (2003an jaioa), eta Lalla Khadija printzesa (2007an jaioa).

## Erreferentziak

* Datuak: Q57553
* Multimedia: Mohammed VI of Morocco / Q57553
# Mohammed Zahir Shah

Mohammed Zahir Shah (paxtuneraz: محمد ظاهر شاه‎, persieraz: محمد ظاهر شاه‎; Kabul, 1914ko urriaren 15a – ibidem, 2007ko uztailaren 23a) azken Afganistango erregea izan zen. 1973an errepublika izarri zen bere lehengusu Mohammed Daoud Khan printzeak egin zuen estatu kolpe batez.

## Kanpo estekak

* Datuak: Q152265
* Multimedia: Mohammed Zahir Shah / Q152265
# Mega

Mega (ikurra M) Nazioarteko Unitate Sisteman 10$^6$ faktore bat adierazten duen aurrizki bat da.
Grezierazko μέγας hitzetik dator, "handi" esan nahi duena.
Aurrizkia era ez-estandarrean aplikatzen da batzuetan:
SI aurrizkiak :
| 10$^n$ | Aurrizkia | Sinboloa | Eskala laburra | Eskala luzea | Baliokide hamartarra |
| 10$^{24}$ | yotta | Y | Septilioi | Kuadrilioi | 1 000 000 000 000 000 000 000 000 |
| 10$^{21}$ | zetta | Z | Sextilioi | Triliar (mila trilioi) | 1 000 000 000 000 000 000 000 |
| 10$^{18}$ | exa | E | Kintilioi | Trilioi | 1 000 000 000 000 000 000 |
| 10$^{15}$ | peta | P | Kuadrilioi | Biliar (mila bilioi) | 1 000 000 000 000 000 |
| 10$^{12}$ | tera | T | Trilioi | Bilioi | 1 000 000 000 000 |
| 10$^9$ | giga | G | Bilioi | Miliar (mila milioi) | 1 000 000 000 |
| 10$^6$ | mega | M | Milioi | Milioi | 1 000 000 |
| 10$^3$ | kilo | k | Mila | Mila | 1 000 |
| 10$^2$ | hekto | h | Ehun | Ehun | 100 |
| 10$^1$ | deka | da | Hamar | Hamar | 10 |
| 10$^0$ | ezer ez | ezer ez | Bat | Bat | 1 |
| 10$^{−1}$ | dezi | d | Hamarren | Hamarren | 0,1 |
| 10$^{−2}$ | zenti | c | Ehunen | Ehunen | 0,01 |
| 10$^{−3}$ | mili | m | Milaren | Milaren | 0,001 |
| 10$^{−6}$ | mikro | µ | Milioiren | Milioiren | 0,000 001 |
| 10$^{−9}$ | nano | n | Bilioiren | Miliarren | 0,000 000 001 |
| 10$^{−12}$ | piko | p | Trilioiren | Bilioiren | 0,000 000 000 001 |
| 10$^{−15}$ | femto | f | Kadrilioiren | Biliarren | 0,000 000 000 000 001 |
| 10$^{−18}$ | atto | a | Kintilioiren | Trilioiren | 0,000 000 000 000 000 001 |
| 10$^{−21}$ | zepto | z | Sextilioiren | Triliarren | 0,000 000 000 000 000 000 001 |
| 10$^{−24}$ | jokto | y | Septilioiren | Kadrilioiren | 0,000 000 000 000 000 000 000 001 |

## Erreferentziak

* ↑ arma nuklearren potentzia neurtzeko erabili ohi den neurria da, TNT tona baten baliokide dena.

## Kanpo estekak

* Datuak: Q107205
* Multimedia: Mega / Q107205
# Mega Man

Mega Man, Japonian Rockman (japonieraz: ロックマン, Rokkuman) bezala ezaguna, frankizia bat da, jatorriz Capcomek sortutakoa, non protagonista Mega Man edo bere kontraparteak diren. Bideo-jokoetako pertsonaiarik ezagunenetako bat da, Akira Kitamurak 1987an Nintendo Entertainment Systementzat sortua. Hasiera batean, Rainbow Man deitu behar zitzaion, bere etsaien botereak xurgatzeko unean kolorea aldatzeko zuen gaitasunagatik.

## Sailak

* Nagusia
** Mega Man Original
** Mega Man X
** Mega Man Zero
** Mega Man ZX/ZX Advent
** Mega Man Legends
* Bigarren mailakoak
** Mega Man Battle Network
* Mega Man Star Force
* Datuak: Q7565689
* Multimedia: Mega Man / Q7565689
# Megabit

Biten multiploak :
| SI aurrizkia | SI aurrizkia | SI aurrizkia | IEC 60027-2 | IEC 60027-2 |
| Izena (Ikurra) | SI Estandarra | Erabilpena informatikan | Izena (Ikurra) | Balioa |
| kilobit (Kb) | 10$^3$ | 2$^{10}$ | kibibit (Kib) | 2$^{10}$ |
| megabit (Mb) | 10$^6$ | 2$^{20}$ | mebibit (Mib) | 2$^{20}$ |
| gigabit (Gb) | 10$^9$ | 2$^{30}$ | gibibit (Gib) | 2$^{30}$ |
| terabit (Tb) | 10$^{12}$ | 2$^{40}$ | tebibit (Tib) | 2$^{40}$ |
| petabit (Pb) | 10$^{15}$ | 2$^{50}$ | pebibit (Pib) | 2$^{50}$ |
| exabit (Eb) | 10$^{18}$ | 2$^{60}$ | exbibit (Eib) | 2$^{60}$ |
| zettabit (Zb) | 10$^{21}$ | 2$^{70}$ | zebibit (Zib) | 2$^{70}$ |
| yottabit (Yb) | 10$^{24}$ | 2$^{80}$ | yobibit (Yib) | 2$^{80}$ |
Megabit edo (Mb) bat 1.000.000 (10$^6$) biteko balioa duen informazio unitatea da. Kasu gehienetan, ordea, Megabyte-rekin (MB), hau da 2$^{20}$ bit-ekin nahasten da. Mb laburdura du.
Sistema metrikoan '''k''' edo '''kilo''' beti da letra xehean. Aldiz kilobyte (KB) eta megabyte (MB) informatikako estandarrean bilakatu dira eta letra larriarekin adierazten da.

## Mb eta MB edo KB eta Kb ez dira berdinak

Mb-k megabit (1.000.000 bit) adierazten du eta MB-k megabyte (1.048.576 byte). Halaber, ez da nahastu behar Mb/s edo Megabit segundoko MB/s edo Megabyte segundoko-rekin. Orokorrean esanda, byte segundoko konputagailuaren barruko komunikazioetan gertatzen da, aldiz bit segundoko konputagailutik kanpoko komunikazioetan.

## Ikus, gainera

* Mebibit
* Megabyte

## Kanpo estekak

* Datuak: Q3332814
# Meg Urry

Meg Urry, jaiotzez Claudia Megan Urry (AEB, 1955) estatubatuar astronomoa eta astrofisikoa da, eta 2015etik 2016 arte Estatu Batuetako Elkarte Astronomikoko lehendakaria izan zen. Lehenago, Hubble espazio-teleskopioaren fakultatean izan zen, eta Yaleko Unibertsitateko Fisika Saileko buru izan zen 2007-2013 bitartean. Nabarmena da, astronomian eta astrofisikan egindako ekarpenengatik ez ezik (zulo beltzei eta uhin-luzera anitzeko inkestei buruzko lanak barne), astronomian sexismoari eta genero-berdintasunari buruz egindako lanagatik ere, eta, oro har, zientzia eta mundu akademikoarengatik.

## Biografia

Indianan eta Massachusettsen hazi ondoren, Tuftseko Unibertsitatean ikasi zuen Urryk. Matematikan, musikan eta fisikan espezializatu zen, eta 1977an graduatu zen.
Urryk lizentziatura bat (1979) eta doktoretza bat (1984) lortu zituen fisikan, Johns Hopkins Unibertsitatean, non bere aholkularia Art Davidsen baitzen. Tesirako, blazar-ak ikasi zituen Goddard espazioko hegaldi-zentroan, Richard Mushotzkyrekin. Postdoktoretza bat egin zuen MITeko Espazio Ikerketako Zentroan, Claude Canizaresekin lanean. Yale fakultatean sartu zen 2001ean, une horretan saileko emakume bakarra zela, eta 2007an presidente izan zen.
Nukleo Galaktiko Aktiboak (AGN) izeneko zulo beltz supermasiboak eta galaxia normalek AGNekin duten erlazioa aztertzen ditu.

### Genero desberdintasunak astronomian eta zientzian

Modu aktiboan landu ditu astronomian eta zientzian dauden genero-desberdintasunak, eta gai horri buruzko 60 hitzaldi baino gehiago eman ditu, Fisikan Lizentziatutako Emakumeentzako urteroko Konferentziak (CUWiP) barne. Laura Danlyrekin, Urryk Emakumeak Astronomian lehen topaketa antolatu zuen.

## Sariak eta ohoreak

* 1976, 1977, N. Hobbs Knight Award for Physics, Tuftseko Unibertsitatekoa.
* 1976, Phi Beta Kappa
* 1990, Astronomiako Annie Jump Cannon saria.
* 1999, American Physical Societyko kidea
* 2006, Emakume amerikarrak Fellow zientzian
* 2007, Connecticuteko Zientzia eta Ingeniaritza Akademia
* 2008, Arte eta Zientzien Akademia Estatubatuarra
* 2012, George Van Biesbroeck saria
* 2016, Estatu Batuetako Zientzien Akademia Nazionala

## Bibliografia

* Meg Urry, "Neskatoak eta zientziaren etorkizuna", Huffington Post, 2011ko uztailaren 19a.

## Erreferentziak

* 1 2 3 Eileen Pollack, "¿Por qué hay tan pocas mujeres en la ciencia?" , New York Times , 6 de octubre de 2013.
* ↑ «Urry, Meg (2010). «Women in (European) Astronomy». En Röser, Siegfried, ed. Formation and Evolution of Cosmic Structures. - Bilatu» www.bing.com (Noiz kontsultatua: 2022-09-15).
* 1 2 3 4 5 Karen Masters, "Ella es una astrónoma: Meg Urry" , Galaxy Zoo (2 de mayo de 2010)
* ↑ National Academy of Sciences Members and Foreign Associates Elected. .

## Kanpo estekak

* Datuak: Q15623021
* Multimedia: Claudia Megan Urry (astrophysicist) / Q15623021